दिल्ली में राजघाट बिजली घर में आग  
राजधानी में राजघाट पर स्थित बिजली घर में रविवार सुबह आग लग गई। एहतियात के तौर पर आसपास के इलाके को खाली करा लिया गया।
राजधानी में महात्मा गांधी के समाधि स्थल राजघाट पर स्थित बिजली घर में रविवार सुबह आग लग गई। अग्निशमन विभाग के अधिकारियों ने बताया कि उन्हें आग लगने की सूचना सुबह 11 बजकर 40 मिनट पर मिली।  सूचना मिलते ही 22 दमकल गाड़ियों को तुरंत घटनास्थल की ओर रवाना कर दिया गया। आग लगने के थोड़ी देर बाद ही एहतियात के तौर पर आसपास के इलाके को खाली करा लिया गया। आग लगने के कारणों का अभी तक पता नहीं चला है।